Ir-Regolament tal-Kummissjoni (KEE) Nru 1361/83
ta’ l-14 ta’ Ġunju 1976
li jipprovdi regoli dettaljati għall-applikazzjoni tar-rifużjoni ta’ l-esportazzjoni fuq ir-ross u taħlitiet tar-ross
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat r-Regolament tal-Kunsill (KEE) Nru 359/67 tal-25 ta’ Lulju 1967 dwar l-organizzazzjoni komuni tas-suq fir-ross [1], kif l-aħħar emendat bir-Regolament (KEE) Nru 668/75 [2] u b’mod partikolari l-Artikolu 17(6) tiegħu,
Billi, biex jiġi żgurat it-tħaddim xieraq tas-sistema ta’ rifużjoni applikabbli għall-esportazzjonijiet tar-ross lill-pajjiżi mhux membri, regoli dettaljati għandhom jiġu applikati għall-esportazzjonijiet ta’ taħlitiet ta’ ross li jaqgħu fis-subintestaturi tat-tariffa;
Billi r-rifużjoni fuq dawk it-taħlitiet jirriżulta mill-klassifikazzjoni tat-tariffa tagħhom, li hija normalment stabbilita skond ir-regoli ġenerali għall-interpretazzjoni tat-Tariffa Komuni Doganali;
Billi, fil-każ ta’ taħlitiet ta’ ross li jaqgħu fl-intestaturi differenti tat-tariffa, il-klassifikazzjoni tat-tariffa tagħti lok għall-diffikultajiet jekk tiġi stabbilita skond dawn ir-regoli; billi fil-fatt dik il-klassifikazzjoni kull tant tittiżulta fl-għoti ta’ rifużjoni għolja fuq taħlitiet li, iżda, jkun fihom proporzjon sostanzjali ta’ prodotti li jikkwalifikaw għar-rifużjoni baxxa;
Billi, biex jiġu evitati dawn id-diffkultajiet, dispożizzjonijiet speċjali għandhom jiġu adottati biex tkun stabbilita ir-rifużjoni fuq taħlitiet ta’ ross;
Billi, peress li d-disposizzjonijiet tar-Regolament tal-Kummissjoni Nru 669/67/KEE tas-27 ta’ Settembru 1967 jipprovdi ċerti regoli dettaljati għall-applikazzjoni tar-rifużjonijiet fuq esportazzjoni tar-ross [3], kif l-aħħar emendat bir-Regolament (KEE) Nru 941/72 [4], huma marbuta mill-qrib mas-sistema applikabbli għall-esportazzjonijiet ta’ taħlitiet ta’ ross. Dawn id-dispożizzjonijiet għandhom jiġu inklużi f’dan ir-Regolament u r-Regolament Nru 669/67/KEE għandu għalhekk jiġi mħassar;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għaċ-ċereali,
ADOTTAT DAN IR-REGOLAMENT
Artikolu 1
Rifużjoni ta’ esportazzjoni għandha tapplika biss għal taħlitiet ta’ ross li jaqgħu fis-subintestatura 10.06 A u B tat-Traiffa Komuni Doganali jekk it-taħlitiet ikunu magħmula minn ross fl-istess stadju ta’ l-ipproċessar u, fejn xieraq, ross imkisser. Ross fil-fosdqa (subintestatura 10.06 A I), ross fil-qoxra (subintestatura 10.06 A II), ross nofsu midħun (subintestatura 10.06 B I) u ross midħun kollu kemm hu (subintestatura 10.06 B II) għandu kull wieħed jitqies li jkun fi stadju differenti ta’ ipproċessar.
Artikolu 2
Mingħajr preġudizzju għall-Artikolu 3, ir-rifużjoni ta’ esportazzjoni applikabbli għall-prodotti li jaqgħu fl-intestatura Nru 10.06 tat-Tariffa Komuni Doganali u komposti minn rossa tonda, rossa twila u ross imkisser għandhom ikunu dawk applikabbli:
(a) għal taħlitiet li jkun fihom 40 % jew anqas skond il-piż ta’ ross imkisser li jaqgħa fis-subintestatura 10.06 C tat-Tariffa Komuni Doganali:
- għall-komponent predominanti skond il-piż, meta dak il-komponent ikun jirrappresenta ta’ l-anqas 90 % tal-piż tat-taħlitiet, bil-piż tar-ross imkisser ikun l-ewwel imnaqqas,
- għall-komponent, ħlief ross imkisser, li għalih tapplika l-anqas rifużjoni, meta ebda wieħed mill-komponenti ma jkun jirrappresenta għall-anqas 90 % tal-piż tat-taħlitiet, bil-piż tat-taħlitiet jkun l-ewwel imnaqqas;
(b) għal taħlitiet oħra, għall-ross imkisser li jaqa’ taħt is-subintestatura 10.06 C tat-Tariffa Komuni Doganali.
Artikolu 3
Meta ross esportat li jaqa’ fis-subintestatura 10.06 A jew B tat-Tariffa Komuni Doganali jkun fih ross imkisser li jaqa’ fis-subintestatura 10.06 C, ir-rifużjoni ta’ l-esportazzjoni għandha titnaqqas kif ġej:
Perċentwal ta' ross imkisser | % riduzzjoni tar-rifużjoni |
'Il fuq 0 u sa 5 | 0 |
'Il fuq 5 u sa 10 | 2 |
'Il fuq 10 u sa 15 | 4 |
'Il fuq 15 u sa 20 | 6 |
'Il fuq 20 u sa 30 | 15 |
'Il fuq 30 u sa 40 | 30 |
Artikolu 4
Ir-Regolament Nru 669/67/KEE qiegħed b’dan jiġi mħassar.
Artikolu 5
Dan ir-Regolament għandu jidħol fis-seħħ fl-1 ta' Lulju 1976.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul f’Brussel, fl-14 ta’ Ġunju 1976.